Avaaz.com snagu interneta koristi za globalne kampanje
Internet je sve promjenio, od kupovine, druženja, do globalne politike. Sada su tri najveća pokretača elektronskih protesta,u SAD i Aus
Internet je transformirao svaku sferu života, od kupovine, preko druženja, do globalne politike. Tri najveća pokretača elektronskih protesta, dva u Sjedinjenim državama, i jedan u Australiji su udružili snage u stvaranje nove organizacije po imenu Avaaz, koja se bavi globalnim kampanjama. Više o tome iz New Yorka Nathan King. Stotine prosvjednika su bili ispred Bijele Kuće nakon nedavnog gušenja prosvjeda u Tibetu. To je bio dio medjunarodnag dana akcije, i Avaaz.com je iz ovog malog ureda u New Yorku, Kineskim ambasadama i konzulatima u cijelom svijetu uložio peticiju sa 1, 4 miliona potpisa tražeći da Kina počne razgovore sa Dalai Lamom. Avaaz zapravo snagu interneta koristi za globalne kampanje koje se bave pitanjima, koje po njihovom mišljenju, interesuju veliki broj ljudi širom svijeta. Pitanja kao što su: bolja zaštita čovjekove okoline, bolje poštivanje ljudskih prava, i ujedinjeni napori u borbi protiv siromaštva, korupcije i rata, su fokus interesovanja kaže direktor Avaaza.org Ricken Patel: Ricken Patel, Izvršni direktor Avaaz.org-a: Početna ideja je da postoji ova globalna zajednica i da se ljudi, gdje god da žive, osjećaju ljudskim bićem, pa tek onda gradjanima onih zemlja u kojima žive. Briga za ljude i ljudski život je prisutna i vrijedna bez obzira koji pasoš imate. Kao i svaka stranica za druženje i socijalne mreže, ljudi se upišu, i po tom dobivaju informacije i podsjetnike o kampanjama putem e-mail-a. I što je najvažnije upravo oni koji postanu čalnovi Avaaza. org odlučuju kojim pitanjima će se baviti. Rick Patel, Izvršni direktor: Kada se radilo o Tibetu, za tri sedmice su naši članovi informirali 12 miliona ljudi o kampanji, što je stvarno nevjerovatno. Vrlo je uzbudljivo kada stvarno osjećate da se cijeli svijet zbližava. Avaaz je već zabilježio neke uspjehe. Po mišljenju medija iz Tokija, Avaazova komapanja o klimatskim promjenama je pomogla da japanska vlada promijeni mišljenje i stav na Konferenciji o klimatsdkim promjenama na Baliju. Avaaz.org za sada ne traži nikakva sredstva od svojih članova, ali se nada da će biti potpuno finansiran od strane članstva, i donirati novac za kampanje kojima članovi izaberu da se posvete.